**ПРОЕКТ НА НАРЕДБА ЗА ОТМЯНА НА НАРЕДБА ЗА ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИТЕ КУЧЕТА И КОТКИ, И РЕГЛАМЕНТИРАНЕ ОТГЛЕЖДАНЕТО НА ДОМАШНИ КУЧЕТА И КОТКИ НА ТЕРИТОРИЯТА НА ОБЩИНА ПЛОВДИВ**

**ВНОСИТЕЛ: ЗДРАВКО ДИМИТРОВ – КМЕТ НА ОБЩИНА ПЛОВДИВ**

*Съгласно чл. 26, ал. 3 и ал. 4 от Закона за нормативните актове, в законоустановения срок от 30 дни, община Пловдив, чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредба за отмяна на**Наредбата за овладяване популацията на безстопанствените кучета и котки, и регламентиране отглеждането на домашни кучета и котки на територията на община Пловдив на e-mail адрес: direkcia\_ecologia@plovdiv.bg или в деловодството на община Пловдив, пл. „Стефан Стамболов****“*** *№ 1.*

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НАРЕДБА ЗА ОТМЯНА НА НАРЕДБА ЗА ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИТЕ КУЧЕТА И КОТКИ, И РЕГЛАМЕНТИРАНЕ ОТГЛЕЖДАНЕТО НА ДОМАШНИ КУЧЕТА И КОТКИ НА ТЕРИТОРИЯТА НА ОБЩИНА ПЛОВДИВ**

**I. Причини, които налагат приемането на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на община Пловдив:**

С Държавен вестник, бр. 13/2008 г. бе приет и обнародван Закона за защита на животните, където в чл. 40, ал. 1 бе регламентирано, че oбщинските съвети приемат програми за овладяване популацията на безстопанствените кучета и предвиждат средства за изпълнението им. В Държавен вестник бр. 92 от 22.11.2011 г. бе обнародвано изменение и допълнение на Закона за защита на животните, където чл. 40 бе допълнен с нова алинея 5, която гласи : „*За изпълнение на програмите по ал. 1 общинските съвети приемат наредби за овладяване популацията на безстопанствените кучета***“**, а в параграф 18 от ПЗР към закона бе посочено, че в 6-месечен срок от влизането в сила на този закон общинските съвети изготвят и приемат наредбите по чл. 40, ал. 5 от ЗЗЖ.

В изпълнение на тази законова разпоредба с Решение № 204, взето с Протокол № 10 от 31.05.2012 г. бе приета **Наредба за овладяване популацията на безстопанствените кучета и котки на територията на Община Пловдив. Основна задача на местния норматив бе да следва мерките и дейностите, предвидени в приетите вече от Общински съвет – Пловдив „Програма за овладяване популацията на безстопанствените кучета на територията на Община Пловдив“ и „Програма за овладяване популацията на безстопанствените котки на територията на Община Пловдив“, както и да регламентира взаимоотношенията между институции, неправителствени организации за защита на животните, собствениците на домашни любимци и останалите жители на град Пловдив.**

**Със Закона за изменение и допълнение на Закона за защита на животните (Обн. в ДВ, бр. 34/03.05.2016 г.) нормата на чл. 40 от ЗЗЖ бе изменена. Съгласно новата редакция на чл. 40, ал. 1 от ЗЗЖ *„****Министерският съвет по предложение на министъра на земеделието, храните и горите приема Национална програма за овладяване популацията на безстопанствените кучета на територията на Република България.***“ Съгласно ал. 2 министърът на земеделието, храните и горите издава наредба** за прилагане на националната програма и за процедурите по нейното изпълнение, механизма на финансиране и отчетност, като в синхрон с тази промяна на компетенциите общинските съвети приемат само програма за изпълнение на националната програма и план за действие на съответната община, които отговарят на изискванията на министерската наредба.

Тоест с изменението на Закона за защита на животните /Обн. ДВ, бр. 34/03.05. 2016 г./ е отменена делегацията на закона, даваща право на общинските съвети да уреждат материята, касаеща безстопанствените животни, и по-специално овладяване популацията на безстопанствените кучета. Регулирането на посочените обществени отношения е изведено от общинско на национално ниво, поради което отпадна и основанието за съществуването на **Наредба за овладяване популацията на безстопанствените кучета и котки на територията на Община Пловдив** и това налага нейната отмяна.

**Освен, че сега действащата Наредба за овладяване популацията на безстопанствените кучета и котки на територията на Община Пловдив съществува в правния мир при липса на законова делегация, със същата са уредени обществени отношения, които вече са регламентирани с нормативни актове от по-висока степен - Закона за защита на животните /ЗЗЖ/, Закона за ветеринарномедицинската дейност /ЗВМД/ и Закона за местните данъци и такси /ЗМДТ/. Отношенията, свързани с придобиването и регистрацията на куче, предмет на Раздел II от общинската наредба, са уредени в чл. 37 от ЗЗЖ и чл. 174 от ЗВМД, а административната регистрация, както и размерът на дължимите такси и освобождаването от тях са уредени в чл. 116-118 от ЗМДТ и чл. 175 от ЗВМД. Цитираните и други текстове от законовите нормативни актове уреждат максимално ясно и подробно реда и начина на придобиване, деклариране, регистриране, отглеждане на домашни кучета и котки, начина и сроковете за заплащането на такса за притежаване на куче, придобиване на куче от приют, залавянето и обработката на безстопанствени кучета и котки и прочие. В цитираните нормативни актове с ранг на закон са предвидени и съответните санкции и компетентни органи за контрол и налагане на санкции при неизпълнението им. Предвид факта, че посочените правоотношения са уредени в нормативни актове от по-висока степен, не е необходима допълнителна регламентация на ниво община.**

**Във връзка с горепосоченото, действащата Наредба за овладяване популацията на безстопанствените кучета и котки на територията на Община Пловдив, към настоящия момент** е лишена от правно основание за своето съществуване, поради липса на законова делегация, даваща право на общинските съвети да уреждат тази материя, **и предвид факта, че посочените в нея правоотношения са уредени в нормативни актове от по-висока степен.**

При изработването на проекта на Наредба за отмяна **Наредба за овладяване популацията на безстопанствените кучета и котки на територията на Община Пловдив** са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – Необходимо е приемането на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на община Пловдив, поради липса на законова делегация, даваща право на общинските съвети да уреждат материята, касаеща безстопанствените животни, и по-специално овладяване популацията на безстопанствените кучета.

**Принципът на обоснованост** – Приемането на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на община Пловдив се обосновава с разпоредбите на чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, чл. 11, ал. 3 и чл. 26 от Закона за нормативните актове, при спазване изискванията чл. 28 от Закона за нормативните актове и чл. 75, 76, 77 и 79 от Административнопроцесуалния кодекс.

**Принципите на предвидимост и откритост** **са спазени** – проектът с мотивите и предварителната оценка на въздействието са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив, проектът на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на община Пловдив, ведно с мотивите и предварителната оценка на въздействието, публично са предоставени на заинтересованите лица, като в проекта за решение, представен пред Общински съвет – Пловдив, ще бъдат взети предвид направените предложения и дадените становища.

**Принципът на субсидиарност, пропорционалност и стабилност** – предложеното приемане на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на община Пловдив е в съответствие с нормативните актове от по-висока степен.

При изработване на проекта на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на община Пловдив са спазени чл.18а от Закона за нормативните актове, както и разпоредбите на глави II и III от същия. Извършена е предварителна оценка на въздействието на исканата отмяна на съществуващата Наредба.

**II. Цел на приемане на Наредба за отмяна на** **Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив.**

С приемането на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив се цели́ да бъде отменена нормативна местна уредба на обществени отношения, които не следва да бъдат регламентирани на местно ниво, поради отмяна на делегацията на закона, даваща право на общинските съвети да уреждат тази материя.

**III. Очаквани резултати.**

С отмяната на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив ще бъде постигната необходимата правна сигурност.

**IV. Финансови средства, необходими за прилагането на Наредбата.**

За прилагане на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдивне е необходимо разходването на бюджетни средства.

**V. Анализ за съответствие с правото на Европейския съюз.**

Отмяната на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив е в съответствие с нормативните актове от по-висока степен, както и с тези на европейското законодателство.

Проектът на подзаконовия нормативен акт е публикуван на официалната страница на община Пловдив на **26.02.2021 г.** за обществено обсъждане.

Към публикувания проект е прикачена и предварителната оценка на въздействие на проекта на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив.

**Правни основания:** чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, чл. 11, ал. 3 и чл. 26 от Закона за нормативните актове, при спазване изискванията чл. 28 от Закона за нормативните актове и чл. 75, 76, 77 и 79 от Административнопроцесуалния кодекс.

**ПРОЕКТ ЗА РЕШЕНИЕ:**

**І.** Приема Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив **/**приета с решение Решение № 204, взето с Протокол № 10 от 31.05.2012 г.; изм. и доп. с Р. № 499, Пр. № 22 от 20.12.2012 г.; изм. и доп. с Р. № 197, Пр. № 11 от 04.06.2015 г.; [изм. и доп. с Р. № 255, Пр. № 15](https://plovdiv.obshtini.bg/doc/4075365/0/) от 01.08.2017 г.; изм. и доп. с Р. № 236, Пр. № 14 от 1.08.2019 г./, със следното съдържание:

**§ 1. Наредбата за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив, /**приета с решение Решение № 204, взето с Протокол № 10 от 31.05.2012 г.; изм. и доп. с Р. № 499, Пр. № 22 от 20.12.2012 г.; изм. и доп. с Р. № 197, Пр. № 11 от 04.06.2015 г.; [изм. и доп. с Р. № 255, Пр. № 15](https://plovdiv.obshtini.bg/doc/4075365/0/) от 01.08.2017 г.; изм. и доп. с Р. № 236, Пр. № 14 от 1.08.2019 г./, се отменя.

**§2** Настоящата Наредба е приета с Решение №……, взето с Протокол №….. от ……………………… 2021 г. на Общински съвет – Пловдив и влиза в сила от .………………. 2021 г.

**§3** Изпълнението на Наредбата се възлага на Кмета на община Пловдив.

**МОТИВИ**: Настоящото решение се приема с **правни основания:** чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, чл. 11, ал. 3 и чл. 26 от Закона за нормативните актове, при спазване изискванията чл. 28 от Закона за нормативните актове и чл. 75, 76, 77 и 79 от Административнопроцесуалния кодекс. **Фактически основания:** Липса на правно основание за съществуване на Наредбата за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив, поради отмяна на законовата делегация, даваща право на общинските съвети да уреждат тази материя. Обществените **правоотношения, свързани с овладяване популацията на безстопанствените кучета и котки, реда и начина на деклариране, регистриране, идентифициране, заплащане на такса за притежаване на куче и отглеждане на домашни кучета и котки, са уредени в нормативни актове от по-висока степен, и не е необходима допълнителна регламентация на общининско ниво.**

**Приложения:**

1. Проект на Наредба за отмяна на Наредба за овладяване популацията на безстопанствените кучета и котки, и регламентиране отглеждането на домашни кучета и котки на територията на Община Пловдив;
2. Предварителна оценка на въздействието.